ПОКАНА ЗА ИЗРАЗУВАЊЕ ИНТЕРЕС

ЗА

ИНДИВИДУАЛЕН КОНСУЛТАНТ ЗА ДИЗАЈН НА ПРОГРАМСКИ ОПЦИИ ЗА ИМПЛЕМЕНТАЦИЈА НА ПРОГРАМИ ЗА ПОДОБРУВАЊЕ НА УЧЕЊЕТО И ТУТОРСТВО ВО СЕВЕРНА МАКЕДОНИЈА

 (реф.бр. MK-MES-328871-CS-INDV/016-22)

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија ѝ е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договор за ангажирање на индивидуален консултант за дизајн на програмски опции за имплементација на програми за подобрување на учењето и туторство во Северна Македонија.

Консултантските услуги вклучуваат техничка поддршка на Министерството за образование и наука во креирање опции за воспоставување мерки за ублажување и надминување на изгубени можности за стекнување со знаење за учениците кои биле соочени со образовни предизвици заради пандемијата на коронавирусот, преку креирање на програмски опции за имплементација на програми за подобрување на учењето, туторство или други модалитети за поддршка во учење. Предвидено времетраење на услугите е јануари 2023- септември 2024. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните квалификации и искуство за извршување на услугите:

* Напредна универзитетска диплома (магистерски студии или повеќе) во областа на општествени науки, образование, психологија, педагогија или друго поврзано подрачје.
* Истакнато работно искуство во областа на образование и/или пазар на труд со акцент на истражувања и креирање политики; Познавање и работа во областа на образование/пазар на труд во државата ќе се смета за предност.
* Претходно работно искуство во земјите од Западен Балкан во областа на образование и/или пазар на труд;
* Искуство во истражување и/или креирање политики во рамки на проекти на Светска банка или други меѓународни финансиски институции ќе се смета за предност
* Истакнати лични вештини и способност за комуникација со разни чинители со цел постигнување консензус околу одредени прашања и способност за работа во мулти-културна средина;
* Одлично знаење на англискиот јазик (пишан и говорен).

Изборот ќе се врши врз основа на постапка за избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’). Дополнителни информации може да се добијат на долунаведената адреса во работно време од 08:30 до 16:30.

**Документите со кои се изразува интерес (биографија на македонски и/или англиски јазик и други информации/документи) треба да се достават најдоцна до 26.12.2022 година (до крајот на денот) на следната електронска адреса:**

**danijela.maneva@mon.gov.mk (CC: igor.krstevski@mon.gov.mk)**

**СО НАЗНАКА „ЗА ОГЛАС 016-22“**